Malhela jakuo

Malhela jakuo aŭ Malhela penelopo (Penelope obscura) estas kokoforma birdo de la samnoma genro Penelopo kaj familio de Kracedoj. Ĝi vivas en etaj areoj en la atlantika arbaro en la plej sud-orienta parto de Brazilo, dise en sudcentra Bolivio, Paragvajo, norda Urugvajo kaj dise en nordorienta Argentino. Ĝi preferas montajn arbarojn.

maldekstre|eta|250px|Malhela jakuo
maldekstre|eta|250px|Malhela jakuo
Ties natura habitato estas subtropikaj aŭ tropikaj malsekaj arbaroj de malaltaj teroj kaj montararbaroj. La birdo mezuras averaĝon de 73 centimetroj longe kaj pezas averaĝe 1.2 kilogramojn, kaj estas tre simila laŭ aspekto al ties pli malgranda parenco, la Brova penelopo (P. supercilliaris). Ĝi estas granda birdo malhelbruna kun blanka striado en brusto, dorso kaj ŝultroj, dum flugiloj kaj vosto estas tutbrunaj. La vizaĝo estas nigreca kie kontrastas la ruĝaj irisoj kaj mentonsakoj. Ankaŭ la beko estas nigreca kaj fortika, iom subenkurbita.

La Malhela jakuo manĝas etajn fruktojn kiel arasaojn, pitangojn, kolombfruktojn kaj fruktojn de la Jusaropalmo (Euterpe edulis), florojn kaj birĝonojn el la grundo aŭ plukitaj el la arbobranĉoj kaj ĝi funkcias kiel semodisiganto por variaj specioj de arboj kaj palmoj, kiaj la endanĝerita palmo Euterpe edulis, aŭ la palmoj de la genro Syagrus. portugale, José Felipe Monteiro Pereira (2008) Aves e Pássaros Comuns do Rio de Janeiro Rio de Janeiro: Technical Books pp.48 ISBN 978-85-61368-00-5 Ili manĝas ankaŭ etajn senvertebrulojn. Ili kutime vivas sur arboj.

 Subspecioj 
Oni konas tri subspeciojn de Penelope obscura:Clements, J. F. 2007. The Clements Checklist of Birds of the World, 6th Edition. Cornell University Press. Elŝutebla el Cornell Lab of Ornithology 

 Penelope obscura bronzina - orienta Brazilo (el Espírito-Santo al Santa Catarina)
 Penelope obscura obscura - el plej sudorienta Brazilo al sudorienta Paragvajo, Urugvajo kaj nordorienta Argentino
 Penelope obscura bridgesi - orienta deklivaro de Andoj de Bolivio al nordokcidenta Argentino

 Referencoj

 Eksteraj ligiloj 

 Filmetoj de Malhela jakuo ĉe Internet Bird Collection
 Poŝtmarkoj  (de Argentino) kun mapo
 Fotaro de Malhela jakuo  VIREO
 Foto-High Res ; Article  chandra.as.utexas.edu—"Birds of Brazil"

Kategorio:Kracedoj
Kategorio:Kokoformaj
Kategorio:Birdoj de Ameriko
Kategorio:Birdoj de Sudameriko